MT
17.7.2023
Il-Ġurnal Uffiċjali tal-Unjoni Ewropea
C 252/59
2.
It-tieni motiv ibbażat fuq l-allegazzjoni li l-Kummissjoni applikat id-dritt b’mod żbaljat sa fejn hija kienet żbaljata f’dak li jirrigwarda l-kamp ta’ applikazzjoni tas-sentenza tas-16 ta’ Marzu 2023, Il-Kummissjoni et vs Pharmaceutical Works Polpharma (C-438/21 P sa C-440/21 P, EU:C:2023:213) u b’mod partikolari billi qieset li r-rapport ta’ evalwazzjoni ad hoc tal-11 ta’ Novembru 2021 huwa irrilevanti. 3.
It-tielet motiv ibbażat fuq l-allegazzjoni li l-Kummissjoni kienet żbaljata meta bbażat id-Deċiżjoni kkontestata fuq il-fatti xjentifiċi żbaljati li kienu disponibbli fid-data ta’ meta ħadet id-deċiżjoni. 4.
Ir-raba’ motiv ibbażat fuq l-invokazzjoni ta’ eċċezzjoni ta’ illegalità kontra l-awtorizzazzjoni ta’ kummerċjalizzazzjoni ta’ Biogen mogħtija permezz tad-Deċiżjoni ta’ Implimentazzjoni tal-Kummissjoni C(2014)601(final) (2) u fuq it-talba għall-annullament tad-Deċiżjoni kkontestata b’konsegwenza ta’ dan. 5.
Il-ħames motiv ibbażat fuq l-allegazzjoni ta’ ksur tad-drittijiet fundamentali u, b’mod partikolari, tad-dritt għal proċess imparzjali, tad-drittijiet tad-difiża, tad-dritt għal smiegħ xieraq u tad-dritt għal bażi legali skont l-Artikolu 47 tal-Karta tad-Drittijiet Fundamentali tal-Unjoni Ewropea. 6.
Is-sitt motiv ibbażat fuq l-allegazzjoni li d-Deċiżjoni kkontestata tikser iċ-ċertezza legali tar-rikorrenti. 7.
Is-seba’ motiv ibbażat fuq l-allegazzjoni li d-Deċiżjoni kkontestata tikser l-aspettattivi leġittimi tar-rikorrenti. 8.
It-tmien motiv ibbażat fuq l-allegazzjoni li d-Deċiżjoni kkontestata tikser d-dritt għall-proprjetà tar-rikorrenti, stabbilit fl-Artikolu 17 tal-Karta tad-Drittijiet Fundamentali tal-Unjoni Ewropea. 9.
Id-disa’ motiv ibbażat fuq l-allegazzjoni li d-Deċiżjoni kkontestata tammonta għal użu ħażin ta’ poter mill-Kummissjoni.
(1) (2)
ĠU Edizzjoni Speċjali bil-Malti, Kapitolu 13, Vol.
34, p. 229, bir-rettifika fil-ĠU 2023, ĠU L 92, p. 31.
Deċiżjoni ta’ Implimentazzjoni tal-Kummissjoni tat-30 ta’ Jannar 2014 li tawtorizza t-tqegħid fis-suq skond ir-Regolament (KE) Nru 726/2004 tal-Parlament Ewropew u tal-Kunsill għal “Tecfidera – dimethyl fumarate”, prodott mediċinali għall-użu mill-bniedem.
Rikors ippreżentat fil-15 ta’ Mejju 2023 – WO vs Il-Kummissjoni (Kawża T-259/23) (2023/C 252/71) Lingwa tal-kawża: it-Taljan Partijiet Rikorrent: WO (rappreżentant: M. Velardo, avukata) Konvenut: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-5 ta’ Mejju 2022 li permezz tagħha r-rikorrenti ma ġietx inkluża fil-lista ta’ riżerva tal-kompetizzjoni EPSO/AD/380/19-AD9; — tannulla d-deċiżjoni tal-15 ta’ Lulju 2022, li permezz tagħha ġiet miċħuda t-talba għal eżami mill-ġdid tan-nuqqas ta’ inklużjoni fil-lista ta’ riżerva tal-kompetizzjoni EPSO/AD/380/19-AD9; — tannulla d-deċiżjoni tal-Awtorità tal-Ħatra tal-14 ta’ Frar 2023, adottata b’mod fittizju wara s-silenzju miżmum mill-Uffiċċju Ewropew għas-Selezzjoni tal-Persunal (EPSO) għal iktar minn erba’ xhur, li permezz tagħha ġie miċħud l-appell ippreżentat fl-14 ta’ Ottubru 2022 skont l-Artikolu 90(2) tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”); — tikkundanna lill-Kummissjoni għall-ispejjeż.